CELEX: C2007/283/58
Language: mt
Date: 2007-11-24 00:00:00
Title: Kawża T-360/07 P: Appell imressaq fid- 19 ta' Settembru 2007 mill-Kummissjoni tal-Komunitajiet Ewropej kontra s-sentenza mogħtija fil- 5 ta' Lulju 2007 mit-Tribunal għas-Servizz Pubbliku fil-kawża F-24/06, Abarca Montiel et vs. Il-Kummissjoni

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/31
            
         Appell imressaq fid-19 ta' Settembru 2007 mill-Kummissjoni tal-Komunitajiet Ewropej kontra s-sentenza mogħtija fil-5 ta' Lulju 2007 mit-Tribunal għas-Servizz Pubbliku fil-kawża F-24/06, Abarca Montiel et vs. Il-Kummissjoni
   (Kawża T-360/07 P)
   (2007/C 283/58)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: D. Martin u L. Lozano Palacios, aġenti)
   
      Il-partijiet l-oħra fil-kawża: S. Abarca Montiel (Wauthier-Braine, il-Belġju), K. Adams (Wavre, il-Belġju), M. Alvarez y Bejerano (Sint-Pieters-Leeuw, il-Belġju), C. Baesens (Brussell, il-Belġju), C. Blancke (Brussell, il-Belġju), V. Bruneel (Kampenhout, il-Belġju), G. Butera (Rebecq, il-Belġju), C. Clarie (Denderhoutem, il-Belġju), G. Gallo (Zellik-Asse, il-Belġju), C. Gilis (Ganshoren, il-Belġju), I. Gillard (Gingelom, il-Belġju), C. Kremer (Laeken, il-Belġju), D. Maris (Schaerbeek, il-Belġju), M. Menacho y Sanchez (Zellik-Asse, il-Belġju), R. Thiry (Herstal, il-Belġju), S. Timmermans (Brussell, il-Belġju), R. Tuts (Boutersem, il-Belġju), E. Tzikas (Anderlecht, il-Belġju), C. Van Droogenbroeck (Eghezee, il-Belġju), C. Willems (Liernu, il-Belġju)
   Talbiet tar-rikorrenti
   
               —
            
            
               tannulla s-sentenza tat-Tribunal għas-Servizz Pubbliku tal-5 ta' Lulju 2007 fil-Kawża F-24/07;
            
         
               —
            
            
               tibgħat il-kawża quddiem it-Tribunal għas-Servizz Pubbliku;
            
         
               —
            
            
               tirriżerva l-ispejjeż;
            
         
               —
            
            
               sussidjarjament, tannulla s-sentenza tat-Tribunal għas-Servizz Pubbliku tal-5 ta' Lulju 2007 fil-Kawża F-24/06 u, billi tiddeċiedi hija stess din il-kawża, tilqa' t-talbiet tal-konvenuta fl-ewwel istanza u, għaldaqstant, tiċħad ir-rikors fil-kawża F-24/06; tordna lill-konvenuti fl-appell ibatu l-ispejjeż.
            
         Motivi u argumenti prinċipali
   Permezz tas-sentenza tal-5 ta' Lulju 2007 mogħtija fil-Kawża F-24/06, Abarca Montiel et vs Il-Kummissjoni, it-Tribunal għas-Servizz Pubbliku (TSP) annulla d-deċiżjonijiet li permezz tagħhom il-Kummissjoni ffissat ir-remunerazzjonijiet tar-rikorrenti, abbażi tal-kuntratti tagħhom ta' aġenti kuntrattwali. Ir-rikorrenti, ex-impjegati Belġjani, ġew impjegati bħala infirmiera pedjatriċi wara li kien hemm bdil fil-Kundizzjonijiet ta' Impjieg ta' Uffiċjali Oħra tal-Komunitajiet.
   L-ewwel motiv invokat mill-Kummissjoni in sostenn ta' l-appell tagħha huwa bbażat fuq żball ta' dritt in kwantu t-Tribunal injora l-portata tal-prinċipju tat-trattament ugwali permezz ta' l-interpretazzjoni tiegħu tad-dispożizzjonijiet applikabbli, b'mod partikolari, f'dak li jirrigwarda l-kunċett tal-Kummissjoni intiż sabiex jinkludi l-benefiċċji tal-familja fil-kunċett ta' remunerazzjonijiet.
   It-tieni motiv huwa bbażat fuq il-prinċipju tal-motivazzjoni in kwantu t-Tribunal ma ddeċidiex fuq il-kunċett tar-remunerazzjoni.